নারী দিবসে বিশেষ অনুষ্ঠান হাওড়ার শিবপুরে

হাওড়া: আন্তর্জাতিক নারী দিবস (International Women’s Day) উপলক্ষে বিশেষ অনুষ্ঠানের আয়োজন করল শিবপুর সুভাষ সংঘ (Shibpur Subhash Sangha)। ৯ মার্চ রবিবার তাদের পক্ষ থেকে এই অনুষ্ঠানের আয়োজন করা হয়। উপাসনা মুখোপাধ্যায়ের পরিবেশন অনুষ্ঠানটিকে এক মাত্রা যোগ করে।

ক্লাবের সভাপতি প্রণব কুমার বসু সংক্ষিপ্ত ভাষণে নারী দিবসের পেক্ষাপট, নারীদের ভূমিকা ও ভবিষ্যত নারীদের সুরক্ষা নিয়ে মনোগ্রাহী ভাষণ দেন। এরপর নারীদের সমবেত সঙ্গীত দর্শকরা খুব উপভোগ করেন।

আরও পড়ুন: পদ্ম শিবির ছেড়ে ঘাসফুল শিবিরে হলদিয়ার বিধায়ক তাপসী মণ্ডল

সজ্জিত সুভাষ সংঘের ময়দান, রঙিন বেলুন, নারীদিবসের ব্যানার, মহিলারা স্বাগত জানান উপস্থিত সবাইকে। নারীদিবসের ব্যাচ ও গোলাপফুল দিয়ে স্বাগত জানানো হয় অনুষ্ঠানে আসা সকলকে। নারীদের রন্ধন প্রতিযোগিতা ও খাদ্য উৎসব সমস্ত লোকেদের মন জয় করে।

ভারতবর্ষের বিভিন্ন রাজ্যের এক একটি পদ প্রস্তুত করে নিয়ে আসেন মহিলারা। ১০টি মহিলাদল অংশগ্রহণ করে। সুস্বাদু খাবারের প্রশংসা করেন অনুষ্ঠানে আসা সকলেই। অনুষ্ঠানের শেষে একটি নারী চেতনার উপর দিয়ে চলচ্চিত্র সকলে উপভোগ করেন। উপস্থিত সকলেই জন্য মহিলাদের এই অনুপ্রেরণামূলক অনুষ্ঠানের প্রশংসা করেন।